#### JUDEŢUL SATU MARE

#### CONSILIUL JUDEŢEAN Compartiment Autoritate Tutelară

# **Nr. \_\_\_\_\_\_\_\_\_/\_\_\_\_\_\_\_\_\_ 2024**

# 

## **RAPORT DE SPECIALITATE**

**privind** **încetarea activității Centrului de plasament al copilului** **”Floare de colț” Halmeu, aflat în administrarea Direcției Generale de Asistență Socială și Protecția Copilului a**

**județului Satu Mare**

Referitor la Proiectul de hotărâreprivind încetarea activității Centrului de plasament al copilului ”Floare de colț” Halmeu, aflat în administrarea Direcției Generale de Asistență Socială și Protecția Copilului a județului Satu Mare,

având în vedere Nota de fundamentare nr.109050/13.11.2024, înaintată prin adresa nr.109250/13.11.2024 a Direcției Generale de Asistență Socială și Protecția Copilului a județului Satu Mare, privind încetarea activității Centrului de plasament al copilului ”Floare de colț”Halmeu, aflat în administrarea Direcției Generale de Asistență Socială și Protecția Copilului a județului Satu Mare, înregistrată la Consiliul Județean Satu Mare sub nr.25203/13.11.2024,

în considerarea faptului că, în județul Satu Mare ultimul serviciu social rezidențial clasic este Centrul de plasament al copilului ”Floare de colț” Halmeu, și ca urmare a **apariției necesității și ulterior a obligativității prevăzute prin legislație a desființării tuturor serviciilor rezidențiale clasice**, în contextul alinierii României la Recomandările de țară făcute de către Uniunea Europeană, în vederea evitării stigmatizării ” *copilului sau tânărului instituționalizat sau din centru de plasament* ” care duce la excluziunea socială, s-a conturat dezideratul privind integrarea copiilor sau a tinerilor în familiile din care provin sau plasarea lor la persoane care să îi îngrijească ori tranziția către îngrijirea copiilor în comunitate, în structuri de tip familial.

Drept urmare, instituția de specialitate - Direcția Generală de Asistență Socială și Protecția Copilului a județului Satu Mare și-a propus **continuarea reformei privind protecția copilului prin implementarea unui plan de dezinstituționalizare**, iar tranziția către îngrijirea în comunitate a fost cuprinsă și în strategiile naționale și județene din domeniu, reușita acestui proces fiind în strânsă legătură cu dezvoltarea și finanțarea serviciilor adresate copiilor separați de familiile lor, ceea ce înseamnă pe de o parte închiderea unităților clasice, de tip vechi care nu acordă servicii personalizate copiilor și **dezvoltarea unor alternative de tip familial la standardele impuse de legislația în vigoare**, constând în case de tip familial care să ofere o creștere a calității îngrijirii copiilor, iar pe de altă parte sprijinirea creării şi funcţionării serviciilor sociale primare la nivelul comunităţilor locale şi responsabilizarea acestora pentru prevenirea separării copilului de părinţi şi susţinerea familiilor pentru creşterea, sprijinirea şi educarea propriilor copii.

În scopul realizării acestei reforme s-a inițiat **elaborarea Planului de închidere al Centrului de plasament al copilului ”Floare de colț” Halmeu,** în urma avizării acestuia, aplicându-se pentru **Proiectul „Închiderea Centrului de plasament al copilului ”Floare de colț” Halmeu și dezvoltarea de alternative familiale de îngrijire”** cod SMIS 130557 în cadrul Programului Operaţional Regional 2014-2020, Axa prioritară 8 - Dezvoltarea infrastructurii de sănătate şi sociale Prioritatea de investiții 8.1 – Investiţiile în infrastructurile sanitare şi sociale, reducând inegalităţile în ceea ce priveşte starea de sănătate

şi promovând incluziunea socială prin îmbunătăţirea accesului la serviciile sociale, culturale și de recreare, precum și trecerea de la serviciile instituționale la serviciile prestate de colectivitățile locale, Obiectivul Specific 8.3 – Creşterea gradului de acoperire cu servicii sociale, P.O.R.2019/8/8.1/8.3/C, Grup vulnerabil: copii.

**În vederea asigurării funcționalității serviciilor sociale înființate în cadrul proiectului** ”Închiderea Centrului de plasament al copilului Floare de colt, Halmeu și dezvoltarea de alternative familiale de îngrijire”, cod 130557 și atingerea rezultatelor prevăzute în cererea de finanțare, respectiv:

-Închiderea CPC Floare de Colț, Halmeu

-Înființarea a 2 case de tip familial și a unui centru de zi în localitatea Halmeu, precum și înființarea unei case de tip familial în localitatea Tășnad

-12 locuri de muncă ocupate

-36 de copii/tineri dezinstituționalizați, beneficiari de serviciu social de tip familial și 20 de copii/tineri dezinstituționalizați sau din comunitate, beneficiari ai serviciului social de tip centru de zi,

prin Hotărârea Consiliului Județean Satu Mare nr.59/2019 s-a aprobat proiectul ,,Închiderea Centrului de plasament al copilului Floare de colț Halmeu și dezvoltarea de alternative familiale de îngrijire”, cod 130557 în cadrul Programului Operațional Regional, Axa Prioritară 8, Obiectiv Specific 8.3-Creșterea gradului de acoperire cu servicii sociale, Apelul de proiecte nr. 2 și a cofinanțării necesare în vederea implementării proiectului având drept scop închiderea CPC Floare de colț, Halmeu prin înființarea a trei case de tip familial în județ și înființarea unui centru de zi.

apoi au fost adoptate:

- Hotărârea Consiliului Județean Satu Mare nr. 92/2024 privind înființarea Casei de tip familial “Gabriela”, cod serviciu social 8790 CR-C-I, în cadrul Complexului de case de tip familial “Mihaela și Gabriela”, din structura Direcției Generale de Asistență Socială și Protecția Copilului a județului Satu Mare;

- Hotărârea Consiliului Județean Satu Mare nr. 93/2024 privind înființarea Casei de tip familial

“Narcisa” cod serviciu social 8790 CR-C-I, a casei de tip familial “Margareta”, cod serviciu social 8790 CR-C-I și a Centrului de zi “Sfântul Nicolae”, cod serviciu social 8891 CZ-C-II, în cadrul Complexului de servicii sociale “Floare de colț”, din structura Direcției Generale de Asistență Socială și Protecția Copilului a județului Satu Mare,

* Hotărârea Consiliului Județean Satu Mare nr. 147/2024 pentru modificarea Hotărârii Consiliului

Județean Satu Mare nr.163/2023 privind aprobarea finalizării proiectului ”Închiderea Centrului de plasament al copilului Floare de colt, Halmeu și dezvoltarea de alternative familiale de îngrijire”, cod proiect 130557 și a cheltuielilor estimate în vederea asigurării funcționalității acestuia,

**În vederea atingerii rezultatelor proiectului**, s-au întreprins de asemenea acțiunile privind

obținerea autorizațiilor sanitare de funcționare, emise de către Direcția de Sănătate Publică Jud. Satu Mare, a autorizațiilor de înregistrare sanitară veterinară și pentru siguranța alimentelor, emise de către Direcția Sanitară Veterinară și pentru Siguranța Alimentelor Satu Mare în luna septembrie 2024 pentru serviciile sociale nou înființate, respectiv acțiunile privind obținerea în luna octombrie 2024 a autorizației pentru securitatea la incendiu conform Ordinului nr. 180/2022 pentru aprobarea Normelor metodologice privind avizarea și autorizarea de securitate la incendiu și protecție civilă, pentru serviciile sociale nou înființate, precum și acțiunile pentru licențierea serviciilor sociale nou înființate prin obținerea Licențelor de funcționare provizorie în luna octombrie 2024, emise de către Autoritatea Națională pentru Protecția Drepturilor Copilului și Adopție, în condițiile Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare și ale HG nr.924/2024 privind modificarea anexei la HG nr.118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale.

Raportat la:

* Hotărârea Guvernului nr.383/2015 pentru aprobarea Strategiei naţionale privind incluziunea

socială şi reducerea sărăciei pentru perioada 2015 - 2020 şi a Planului strategic de acţiuni pentru perioada 2015 – 2020,

* Strategia Județeană de dezvoltare a serviciilor sociale 2014-2020 aprobată prin Hotărârea

nr.123/2014 a Consiliului Județean Satu Mare,

* prevederile Legii nr.272/2004 privind protecţia şi promovarea drepturilor copilului, republicată,

cu modificările și completările ulterioare,

* respectarea dispozițiilor OUG nr. 36/2023 privind stabilirea cadrului general pentru închiderea

programelor operaţionale finanţate în perioada de programare 2014 – 2020,

* instrucțiunile AMPOR cu nr.207/31.10.2023,

concomitent cu închiderea Centrului de plasament al copilului ”Floare de colț” Halmeu, prin implementarea proiectului se va asigura creșterea copiilor și tinerilor în comunitate, departe de stigmatul dat de traiul în centrul de plasament, în cele 3 case de tip familial (două în loc. Halmeu, una în loc. Tășnad) construite prin proiect, iar accesul la servicii comunitare va fi realizat prin Centrul de zi în cadrul proiectului.

În scopul atingerii rezultatelor proiectului și **îndeplinirii integrale a obiectivelor și indicatorilor asumați prin proiect,** precum și în vederea asigurării funcționalității proiectului „*Închiderea Centrului de plasament al copilului ”Floare de colț” Halmeu* și dezvoltarea de alternative familiale de îngrijire”, cod SMIS 130557 în cadrul Programului Operaţional Regional 2014-2020, Axa prioritară 8 - Dezvoltarea infrastructurii de sănătate şi sociale, Obiectivul Specific 8.3 – Creşterea gradului de acoperire cu servicii sociale, P.O.R.2019/8/8.1/8.3/C, Grup vulnerabil: copii, se asigură transferul beneficiarilor în noile servicii dezvoltate prin proiect și reîncadrarea personalului în noile servicii, conform Cererii de finanțare,

Ținând cont de prevederile art.39 lit. b) din Legea asistenței sociale nr. 292/2011, cu modificările și completările ulterioare, potrivit cărora: *“Responsabilitatea dezvoltării, administrării şi acordării serviciilor sociale este partajată astfel: (…)* ***b) organizarea, administrarea şi acordarea serviciilor sociale - în responsabilitatea autorităţilor administraţiei publice locale****, atribuţii ce pot fi contractate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii;”,*

Față de toate aspectele mai sus prezentate, în vederea atingerii obiectivelor specifice ale proiectului „Închiderea Centrului de plasament al copilului ”Floare de colț” Halmeu și dezvoltarea de alternative familiale de îngrijire”, cod SMIS 130557, considerăm legală, necesară și oportună iniţierea Proiectului de hotărâre privind încetarea activității Centrului de plasament al copilului ”Floare de colț” Halmeu, aflat în administrarea Direcției Generale de Asistență Socială și Protecția Copilului a județului Satu Mare.

În temeiul prevederilor art.173 alin.(5) lit. b) precum și ale art. 182 alin. (4) cu trimitere la cele ale art. 136 alin. (8) lit. b) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**PROPUNEM:**

**aprobarea Proiectului de horărâre** **privind încetarea activității Centrului de plasament al**

**copilului ”Floare de colț” Halmeu, aflat în administrarea Direcției Generale de**

**Asistență Socială și Protecția Copilului a județului Satu Mare**

**Coordonator CAT, Vizat juridic**,

Bartha Helga Elisabeta Giurma Loredana Anamaria

Red./tehn./ B.H.E./ex.5